Rikunarita-ORG/Wikinium huggingface dataset:
# Tirano

Ĉi tiu artikolo temas pri ĉefurbo de Albanio. Por aliaj signifoj vidu la artikolon Tirano (apartigilo).
Panorama vido de Tirano el monto Dajti en 2004.

|  |
| --- |
| Tirano |
| albane *Tiranë* |
| ĉefurbo |
|

Fotomuntaĵo Tirano |
|

|  |  |
| --- | --- |
|   Flago |   Blazono |

 |
| **Oficiala nomo:** Tiranë |
|  |
| Ŝtato |  Albanio |
| Provinco | Provinco Tirano |
| Distrikto | Distrikto Tirano |
| Historia regiono | Otomana imperio |
|  |
| Montaro | Montaro Dajti |
| Riveroj | Tirano, Ishëm |
|  |
| Situo | Tirano |
|  - alteco | 110 m s. m. |
|  - koordinatoj | ﻿ / ﻿ (mapo) |
|  |
| Areo | 41,8 km² (4 180 ha) |
|  |
| Loĝantaro | 618 431 (*2008*) |
| Denseco | 14 795 loĝ./km² |
|  |
| Fondita | 1614 |
| Urbestro | Erion Veliaj
(ekde 21-a de julio 2015) |
|  |
| Horzono | MET (UTC+1) |
|  - somera tempo | MET (UTC+2) |
| Poŝtkodo | 1001–1028 |
| Telefona antaŭkodo | +355 4 |
|  |
| Nacia heroo | Gjergj Kastrioti Skanderbeg |
|  |
|  Situo enkadre de Eŭropo

Situo enkadre de Eŭropo |
|  Situo enkadre de Albanio

 Situo enkadre de Albanio
 |
|  Urba mapo

 Urba mapo

 |
|  **Vikimedia Komunejo:**  Tirana |
| **Retpaĝo:**  www.tirana.gov.al |
|  |
|  |

**Tirano** (albane *Tiranë* ofte latinskribite en naciaj lingvoj kiel Tirana) estas ĉefurbo de Albanio, situante ĉe la rivero *Ishm* kaj havante 700.000 loĝantojn (stato 2002). Tirano havas universitaton, muteojn, flughavenon kaj kulturejojn. Ĝi estas ĉefejo de prefektujo Tirano kaj la samnoma distrikto.

La urbo kuŝas ĉe la piedoj de la Dajti-montoj (1613 m super m.n.) kaj ĉirkaŭ 30 km de la marbordo. Sude kaj okcidente fermas la urbon montetoj. La sola vojo en nordokcidento malfermiĝas al ebenaĵo. Ĉe la norda urborando fluas la rivero **Tirano**. Kelkajn kilometrojn sude fluas la Erco preter Tirano. La urban centron trafluas la rivereto Lana.

En Tirano regas mediteranea klimato kun jara averaĝa temperaturo de 16 °C kaj jara precipitaĵo de 1200 mm.

## Ekonomio

Vido el la horloĝturo
Tirano evoluis dum la komunismo grava industria urbo en Albanio. Tie funkciis cementuzinoj, maŝinindustrio, ŝuo- kaj teksaĵindustrio, vitroprilaboro kaj nutraĵindustrio. Tiuj fabrikoj nun parte ne laboras, la laboristoj nun laboras en la tria (serva) sektoro (komerco, konstruoj).

## Trafiko

Urbaj distriktoj
Tirano situas 40 km de la plej grava albana haveno Durrës. Ekde la jaro 2000, la du urbojn interligas aŭtoŝoseo. Fervojo iras tra Durrës al Vlora kaj Pogradec, Shkodra.

Ĉirkaŭ 25 km nordokcidente troveblas la internacia flughaveno *Tirana-Rinas* "Mother Teresa Airport".

La enurba trafiko okazas per busoj.

## Urbopejzaĝo

Tajvana centro en Parko Rinia en Tirano
Maŭzoleo de Enver HOĜA
La bildon de la urbo regas la stalinismaj slabokonstruaĵoj.

## Vidindaĵoj

La simbolo de la urbo estas la *Skanderbeg-monumento* sur la samnoma placo. Famaj estas ankaŭ la *Sulejman-Paŝa-Moskeo* apud tio kaj la statuo al la Patrino Albanio.

## Famuloj

* En Tirano naskiĝis reĝido Leka Zogu.
* En Tirano mortis la sola albana reĝino Géraldine Apponyi.

## Servoj

* Akademio de Sciencoj de Albanio
* Arta Universitato de Tirano

## Vidu ankaŭ

* Nacia Biblioteko de Albanio
# Intervjuspektaklo

Barack Obama kaj David Letterman
**Intervjuspektaklo** (*angle* : *talk* "parolo" kaj *show* "spektaklo") estas diskutprogramo elsendata per televido aŭ radio aŭ interrete. En televido, ĝi ankaŭ nomiĝas *televida debato* ; en radio, *radiodebato*, *radiodiskuto* aŭ parolradio ; kaj en la interreto, reta *intervjuspektaklo*. .

Temas televida aŭ radia programo, en kiu unu persono (aŭ grupo da homoj) estas gastigata por diskuti diversajn temojn levitajn de la intervjuspektaklisto (gastiganto).

La diskuto okazas aŭ kiel intervjuo inter la gastiganto kaj unu aŭ pluraj gastoj, aŭ kiel panela diskuto inter la gastoj mem. La gastiganto nomiĝas moderiganto aŭ intervjuspektakla *gastiganto .* La tipa proceduro estas, ke la moderiganto unue demandas la gastojn pri temo, post kio disvolviĝas pli-malpli libera kaj/aŭ de la gastiganto gvidata konversacio inter la gastoj. Ne ekzistas ideala intervjuspektaklo, sed prefere diversaj elsendformatoj, kiuj havas la solan komunan aferon, la elementon de diskuto. Eŭropaj antaŭuloj de la intervjuspektaklo estis politikaj, sociaj aŭ religi-filozofiaj diskutpaneloj en la radio. Ses jarojn post la komenco de elsendo en Eŭropo, la BBC rekonis la gravecon de radiodiskutoj kaj dediĉis tutan ĉapitron al la temo en sia *BBC-Manlibro* de 1929 , titolita "Kiel Konduki Elsendan Diskutgrupon", kaj publikigis broŝuron por interesitaj partioj. La intervjuspektaklo, kiu tiam ne havis tiun nomon, ne estis prezentita de konstantaj prezentistoj ĉe la radiostacio en Londono, sed de volontulaj fakuloj el la respektivaj lokaj asocioj, kluboj, ktp.

Intervjuspektakloj ne estu konfuzitaj kun malfru-noktaj spektakloj , en kiuj aperas nur konataj homoj kaj kiuj ankaŭ enhavas komediajn elementojn.

## Referencoj

## Vidu ankaŭ

* parolradio
# Usona ministro pri eksterlandaj aferoj

| Usona ministro pri eksterlandaj aferoj |
| --- |
|  Emblemo de la Usona Departmento de Ŝtato kaj la flago |
|  |
|  |
| **publika posteno**  |
| **ministro pri eksteraj aferoj • Subministro** |
| Komenco | 27-a de julio 1789 vd |
| Lando*j* | Usono vd |
| Retejo | Oficiala retejo |
|  |

La **Usona ministro pri eksterlandaj aferoj** (angle *United States Department of State*, laŭvorte "usona sekretario de ŝtato", sed tiel ne eblas laŭlitere traduki) estas la ministro kiu administras aferojn pri eksteraj aŭ eksterlandaj rilatoj. Lia ministerio estas la usona ministerio pri eksterlandaj aferoj (angle *Department of State*).

La ministro pri eksterlandaj aferoj estas la plej altranga usona ministro rilate kaj al sukcedo de la prezidanto kaj al formala (protokola) vic-ordo. Pluraj havintoj de la ofico poste kandidatis por iĝi prezidanto de Usono. Parte ili sukcesis, ekzemple Thomas Jefferson, James Madison, James Monroe, John Quincy Adams, Martin Van Buren kaj James Buchanan.

La ministro havas kelkajn formalajn rajtojn; ekzemple li konservas la Grandan Sigelilon de Usono. Usona leĝo preskribas, ke demisianta prezidanto devas komuniki sian demision al la ministro pri eksterlandaj aferoj. La sola ĝisnuna okazo de tio estis je la 9-a de aŭgusto 1974, kiam Richard M. Nixon komunikis sian demision al Henry Kissinger.

Kvankam li estas sukcede la plej altranga ministro, tri aliaj personoj antaŭas lin en la sukcedo de la prezidanto: la vic-prezidanto, la parlamentestro kaj la senatestro. Ĝis nun neniam okazis, ke ministro pri eksterlandaj aferoj devis sukcede (t. e. ne pro elekto) transpreni la oficon de prezidanto de Usono.

## Sekretarioj

* Madeleine Albright
* John Foster Dulles
* William H. Seward
# Molekula maso

**Molekula maso** (pli frue molekula pezo) signifas la sumon de la atommasoj de ĉiuj atomoj en unu molekulo. Ĉe la saloj, oni parolas pri formula maso, ĉar la saloj konstruiĝas el jonoj kaj ne el molekuloj.

Oni distingas inter **relativa** (sendimensia kvanto) kaj **absoluta molekula maso** (difinita en *kg*, *g* aŭ *u*).

## Relativa molekula maso

La relativa molekula maso estas la rilato de la molekula maso al la dekdu-ono de maso de la karbonizotopa 12C (atommasa unuo: *u*), tiel ĝi ne estas mezurunuo.

```
**Kalkulo de relativa molekula maso de akvo kaj karbona dioksidoel unuopaj relativaj atomaj masoj**:
Formulo:         H2O
mM = 2 × 1 + 16 = 18
Formulo:         CO2
mM = 12 + 2 × 16 = 44
```

## Absoluta molekula maso

La absoluta molekula maso povas esti donita en mezurunuo. Tamen, pro tio ke la valoroj estas esprimataj per tre malgrandaj nombroj, estas preferinde uzi atommasan unuon  *u* , kio signifas la dekduona parto de la maso de karbona izotopo  12  C. Laŭ difino, la dekduona parto de unu molo de la karbona izotopo  12  C havas mason de 1 g. Tiel, la absoluta molekula maso (en *u*) kaj la molmaso de molekulo (en g/mol) estas nombre egalaj.

La absoluta molekula maso *m  M*  estas donita per divido de molmaso *M* de molekulo per la nombro da molekulaj eroj en unu molo (t. e. N  A ) *:*

 WIKINIUM\_MATH\_PH\_0

```
**Kalkulo de absoluta molekula maso de akvo (H2O):**
M  = 18,015 g mol−1
NA = 6,022·1023 mol−1
mM = 18,015 g mol−1 / 6,022·1023 mol−1 = 29,916·10−24 g   $\simeq   18 *u* .
```

## Eksteraj ligiloj

* Die Molekülmasse Arkivigite je 2005-01-13 per la retarkivo Wayback Machine (germane)
* Molmassen-Rechner (germane)

## Vidu ankaŭ

* Atomomaso
* Molmaso
* Unuigita atommasa unuo
# Lupeo

Lupeon oni povas uzi por esplori poŝtmarkojn
Lupeo estas uzinda ankaŭ por legi malgrandan tekston
En plektado de punto helpas la lupeo
**Lupeo** estas konveksa lenso, kiu montras tre proksimajn objektojn, grandigante ĝis ĉirkaŭ dekfoje. Por uzi lupeon facile la lenso kutime havas framon kaj tenilon. La lupeo povas esti malgranda por porti en poŝo aŭ grandega modelo kun ĉirkaŭanta lumigilo por profesia uzo.

La grandecon de lupeo limigas la eco de lenso, ke grandaj lupeoj havas baldaŭ tro pezan lenson. Por tio tamen estas solvo, ĉar estas eble uzi Fresnel-lenson.

La lupeon profesie uzas ĥirurgoj, dentistoj, juvelistoj, horloĝistoj, kaj multaj aliaj. La detektivoj kiel Sherlock Holmes en literaturo estas ofte priskribata uzante la lupeon, ofte parodie.

Alia uzo de lupeo estas ke ĝi utilas por konverĝigi la sunradiojn ĝis la punkto ke ili povas bruligi paperon aŭ similan materialon. De tio devenas multaj eblaj precizaj uzoj, ekzemple manko de iloj por produkti fajron, kaj permesas historion kie okazas tiaj specialaj kazoj.

## Vidu ankaŭ

* Povumo de lupeo
# Radio FM

Radioricevilo por FM-ondoj
**Radio FM** estas metodo de radia elsendo per teknologio je frekvenca modulado (FM). Inventita en 1933 de la usona inĝeniero Edwin Armstrong, larĝgrupa FM estas uzata tutmonde por provizi alt-kvalitan sonon super dissendradio. FM-radiofonio]kapablas pli bonan sonkvaliton ol AM-Radio (en normalaj aŭskultaj kondiĉoj), la ĉefa konkuranta radielsenda teknologio, do ĝi estas uzata por plej multaj muzikaj elsendoj. Teorie larĝa AM povas oferti same bonan sonon, se la akceptkondiĉoj estas idealaj. FM-radiostacioj uzas la ultramallongondoj. La esprimo "FM-grupo" priskribas la frekvencan grupon en certa lando, kiu estas dediĉita al FM-elsendado.

## Vidu ankaŭ

* Radiosendilo
* Frekvencmodulado
* Radio (komunikilo)
# Munhwa Broadcasting Corporation

| Munhwa Broadcasting Corporation |
| --- |
| 주식회사 문화방송 |
|  |
| **dissenda kompanio televidstacio**  |
| **Dum** | 21-a de februaro 1961 - nekonata/nuntempe |
| **Jura formo** | jusik hoesa |
| **Sidejo** | MBC Sangam Headquarters |
| Lando | Sud-Koreio |
| **Estr(ar)o** | Park Sung-jae • Jung Yu-mi • Kim Su-an • Sohee • Kim Su-an • Jung Yu-mi • Ohm Ki-young |
| **Agokampo** | televido |
| **Posedata de** | Fondaĵo por Dissenda Kulturo • Jeongsu Scholarship Foundation vd |
| **filiaj kompanioj** | MBC C&I • MBC Plus • iMBC vd |
| **Posedataj kompanioj** | MBC Plus • MBC Seoul Gyeongin Bureau • Q56283086 • Yongin Daejanggeum Park • MBC Sangam Headquarters vd |
| **TTT** | Oficiala retejo |
|  |

**Munhwa Broadcasting Corporation (MBC)** (Korea: 문화방송주식회사; *Munhwa Bangsong Jusikhoesa*) estas unu el la ĉefaj sudkoreaj televidaj kaj radiaj kompanioj. Munhwa estas korea vorto por "kulturo". Ĝia frontmontra tera televidstacio MBC TV estas kanalo 11 (LCN) por cifereca.

Establita la 2an de decembro 1961, MBC estas korea tera dissendanto, kiu havas tutlandan reton de 17 regionaj stacioj. Kvankam ĝi funkcias per reklamado, MBC estas publika dissendanto, ĉar ĝia plej granda akciulo estas publika organizo, The Foundation of Broadcast Culture. Hodiaŭ ĝi estas plurmedia grupo kun unu tera televidokanalo, tri radiaj kanaloj, kvin kablaj kanaloj, kvin satelitaj kanaloj kaj kvar DMB-kanaloj.

MBC havas sian ĉefsidejon en Digital Media City (DMC), Mapo-gu, Seulo kaj havas la plej grandajn elsendajn produktadinstalaĵojn en Koreio inkluzive de cifereca produktado-centro Dream Center en Ilsan, endomaj kaj subĉielaj aroj en Yongin Daejanggeum Park.

## Eksteraj ligiloj

* Oficiala retejo de MBC
# Andy Lau

| **Andy Lau** |
| --- |
|  |
| Persona informo |
| **Naskonomo** | 劉福榮 |
| **Naskiĝo** | 27-an de septembro 1961 (1961-09-27) (64-jaraĝa) en Tai Po |
| **Lingvoj** | kantona • Nordĉina dialektaro |
| **Loĝloko** | Anhujo |
| **Ŝtataneco** | Ĉinio (1997–) Brita Hongkongo (–1997)  |
| **Alma mater** | Ho Lap College (en)    |
|  |
| Subskribo  |
|  |
| Memorigilo  |
| Familio |
| **Edz(in)o** | Carol Chu (en)  (2008–)  |
| Okupo |
| **Okupo** | aktoro  kantoverkisto  filmaktoro  televida aktoro  filmreĝisoro  kantotekstisto  kantisto  pacjuĝisto  filmproduktoro  televida prezentisto  popkantisto   |
| TTT |
| **Retejo** |   |
|  |

**Andy Lau Tak-Wah** (naskiĝis la 27-an de septembro 1961 en Honkongo) estas kantisto (stelulo de la kantona pop-muziko) , kantaŭtoro, aktoro kaj filmproduktoro. Andy Lau naskiĝis kiel *Lau Fuk-Wing* (tradicia ĉina: 劉福榮). Li aperis en pli ol 160 filmoj kaj publikigis pli ol 60 albumojn en sia hejmlando. Pro liaj kontribuoj, vaksfiguro de Lau estis rivelita la 1-an de junio 2005 ĉe Madame Tussauds en Honkongo.

## Kina kariero

Andy Lau estas komerce la plej sukcesa filmaktoro en Honkongo ekde la 1990-aj jaroj. Lia filmsukceso estis *Running Out of Time de* 1999. Li gajnis la Premion Golden Horse (Tajvano) en 2004 pro sia rolo en *Infernal Affairs 3*. En la okcidento, li estas plej konata pro sia rolo en la filmo *House of Flying Daggers*.

## Alia kariero

Lau prezentas reklamfilmetojn kaj prezentas informreklamojn por la registaro.

## Vidu ankaŭ

* Liang Yuying

## Eksteraj ligiloj

(ĉina, angla, japana) Oficiala retejo

Kanto 起走過的日子 (La Tagojn ni trapasis kune), YouTube

节目名称在 (Sing China/Kantu Ĉinion!, antaŭe The Voice of China)

## Referencoj
# Ĉina Verkista Asocio

| Ĉina Verkista Asocio |
| --- |
|  |
| **People's organization (en)  verkista asocio**  |
| Komenco | 1949 vd |
| Geografia situo | 39° 57′ 13″ N, 116° 25′ 55″ O (mapo)39.953520431994116.43204729575
 |
| Lando*j* | Ĉinio vd |
| Adreso | China, Beijing, Chaoyang, Dongtucheng Rd, 东土城路 邮政编码: 100007 |
|

|  |
| --- |
| Ĉina Verkista Asocio (Centra Pekino)DEC |

 |
|
Ĉina Verkista Asocio |
| Estro | Tie Ning (ekde 2006) |
| Retejo | Oficiala retejo |
|  |

**Ĉina Verkista Unio** (ĉine 中國作家協會 aŭ 中国作家协会, pinjine: *Zhōngguò Zuojiā Xiéhuì*; angle *China Writers Association*) estas publika organizaĵo en Ĉinio, fondita en septembro 1953 . Nuntempe estas 8129 aktivaj membroj.

Krom la versio "Unio de Ĉinaj Verkistoj", la nomo de la organizaĵo estis tradukita ankaŭ en Esperanto kiel: "Unio de Verkistoj de Ĉinio" kaj "Asocio de ĉinaj verkistoj".

La prezidanto de la estraro de la sindikato ekde 2006 estas la verkisto Te Ning . Vicprezidanto ekde 1996 - Zhai Taifeng .

La antaŭulo de la Ĉina Verkista Unio estis Tutĉina Literatura Asocio, fondita la 23-an de julio 1949 en Pekino .

## Prezidantoj

* 1953-1981 - Mao Dun
* 1984-2005 - Ba Jin (en Esperantio pli konata sub Bakin)
* 2006 - nun - Tie Ning

### Vicprezidanto

Mo Yan

## Vidu ankaŭ

* Literatura premio Lu Xun

* Cicio Mar, pioniro de la Ĉina Esperanto-movado, komitatano de UEA inter 1980-1992, vicprezidanto de la Ĉinia Tradukista Asocio kaj konsiliano de Ĉina Verkista Asocio.

## Noto kaj referencoj

Tiu ĉi estas traduko parte aŭ tute de la artikolo Союз китайских писателей en la rusa vikipedio.
# IPTV

| IPTV |
| --- |
|  |
| **interreta servo**  |
|  |

**IPTV** (Angla akronimo por: Internet Protocol Television (**IPTV**)) estas sistemo tra kiu servo de cifereca televido estas liverata uzante arkitekturon kaj retajn metodojn de la interret-protokola vico sur pakkomuta reta infrastrukturo kun regata servkvalito, t.e., la larĝbenda interneta alirreto, anstataŭ esti liverata tra tradicia radifrekvenca dissendo, satelita signalo, kaj kabla televido (CATV) formatoj. Vidu Interreta televido.

## Ecoj

Mapo de IPTV landoj de la mondo. - ﻿ Landoj kie IPTV estas havebla en almenaŭ iuj partoj de la lando
Sub la termino IPTV, ariĝas la rekta televido, la video laŭ peto (angle: *Video on Demand* aŭ (VoD)) kaj la postdissenda televido (angle Catch-up TV). La livermetodoj estas diversaj. La rekta televido uzas IP -multikastan solvon, kio ebligas sendi la signalon nur unufoje al pluraj personoj. La VoD kaj la postdissenda televido uzas IP-unikast-an solvon (Tiom da fluoj kiom da celoj). Ĝi uzas la saman infrastrukturon, kiel la interreta aliro, sed kun rezervita flurapido.

En Francio, ofte ĝi estas en la interretabona oferto altrapida. La interretaliraj provizistoj parolas pri oferto *triopa* (Interreto, telefono, televido).

## Historio

* En 1992, Steve Caser, por solvi la problemon de la limigita nombro da *routeur* kapablaj je IP-multikasto kaj la manko de adresoj en IPV4 proponas virtualan reton nomatan MBone.
* En 1995, la kompanio "Precept Software" ekvendis la produkton IP/TV. La kompanio aĉetita en 1995 de Cisco fariĝas marko.
* En Septembro 1999, Kingston Communications, regiona angla operatoro, lanĉas la oferton KIT (*Kingston Interactive Television*) enhavantan servon de IPTV kaj de Vod sur ADSL.

## Avantaĝoj/malavantaĝoj

La IP-a teknologio ebligas la uzon de la interfaco far pluraj internetaj aplikoj, VOIP). Plie, la kodiloj, pli kaj pli efikaj (MPEG-2, MPEG-4 kaj VC-1) ebligas ŝpari la pasbendon.
# Ŭen Ĝjabaŭ

| **Ŭen Ĝjabaŭ** |
| --- |
|  |
|  |
| Persona informo |
| **温家宝**  |
| **Naskonomo** | 溫家寶 |
| **Naskiĝo** | 15-an de septembro 1942 (1942-09-15) (83-jaraĝa) en Tjanĝino |
| **Religio** | ateismo vd |
| **Lingvoj** | ĉina vd |
| **Ŝtataneco** | Ĉinio   vd |
| **Alma mater** | Tianjin Nankai High School (en)    Ĉinia Universitato de Terosciencoj   vd |
| **Partio** | Komunista Partio de Ĉinio (1965–)  vd |
|  |
| **Subskribo**  |
| Familio |
| **Patrino** | Yang Zhiyun (en)   vd |
| **Edz(in)o** | Zhang Peili (en)    vd |
| **Infanoj** | Wen Yunsong (en) , Wen Ruchun (en)   vd |
| Profesio |
| **Okupo** | politikisto  ekonomikisto  geologo  inĝeniero   vd |
|

|  Postenoj |
| --- |
| Postenoj | Ĉefministro de Popola Respubliko Ĉinio (2003–2013) komitatano de la Permanenta Komitato de Politika Buroo de Komunista Partio de Ĉinio (2002–2012) Vicĉefministro de Popola Respubliko Ĉinio (1998–2003) ano de Politika Buroo de Komunista Partio de Ĉinio (1997–2012) Buroestro de la Ĝenerala Buroo de la Ĉina Komunista Partio (1986–1993)  vd |

 |
|

|  Membrecoj |
| --- |
| Membrecoj | Ĉiama Komitato de Politika Buroo de Komunista Partio de Ĉinio (2002–2012)  vd |

 |
| vd | **Fonto: Vikidatumoj** |
|  |

**Ŭen Ĝjabaŭ** (ĉine 溫家寶 / 温家宝, pinjine: *Wēn Jiābǎo*; naskiĝis la 15-an de septembro 1942 en Tjanĝino, reĝimo de Wang Jingwei) estas ĉina ŝtatisto kaj politikisto. De 2003 ĝis 2013 li funkciis kiel Ĉefministro de la Ŝtata Konsilio de la Ĉina Popola Respubliko, t.e. Ĉefministro de Ĉinio .

Kune kun Hu Jintao, li estas konsiderita kiel la kvara generacio de gvidantoj de la Ĉina Komunista Partio.

Laŭ raporto en la usona ĵurnalo The *New York Times**,* lia familio amasigis riĉaĵon de pli ol du miliardoj da dolaroj dum siaj jaroj en ofico .

## Referencoj

## Eksteraj ligiloj

* Wen Jiabao ĉe Facebook
* Wen Jiabao biografia @ Ĉinio Vitae, plej granda enreta datumarode la araneaĵo de Ĉinio VIPs Arkivigite je 2006-08-28 per la retarkivo Wayback Machine
* Kiel prononci Wen Jiabao
* Tekstaro de politikaj paroladoj : Libera aliro al politikaj paroladoj de Wen Jiabao kaj aliaj ĉinaj politikistoj, disvolvita de la Hongkonga Baptista Universitata Biblioteko
# Sendependa (politiko)

La marko **Sans étiquette** (SE) aŭ **sendependa** indikas politikiston ne agnoskantan sian apartenon al iu ajn politika partio aŭ asertantan sian sendependecon (senpartiecon) rilate al kutimaj politikaj dividoj kaj proponanta propran balotan programon.

## En Ameriko

### Kanado

En Kanado, la kandidatoj aŭ politikaj elstaruloj, kiuj ne estas ligitaj al iu ajn politika partio estas nomataj « sendependaj ».

## En Eŭropo

### Francio

En Francio, elstaruloj « sans étiquette » ("sendependaj") estas ofte kandidatoj okaze de komunumaj kaj kantonaj balotoj. Tiuj kandidatoj tre malofte prezentiĝas en naciaj balotoj (por ekzemplo José Bové en la prezidanta baloto en 2007).

En 1920, Alexandre Millerand estis elektita kiel prezidanto de la Respubliko sub la marko « sans étiquette ».

La politika marko « sendependa » ne plu aperas en la tabeloj de la ministerio pri enlandaj aferoj ekde 2001, multaj kandidatoj kaj listoj prezentiĝantaj kiel « sendependaj » estis klasitaj kiel DVD « divers droite » aŭ DVG « divers gauche » aŭ DVC « divers centre » aŭ AUT (aliaj) laŭ sia politika tendenco. La marko DIV (diversa) estis kreita por arigi precipe neklaseblajn elektitojn aŭ defendantajn kategoriajn interesojn kaj, la urbestrojn sen deklarita marko, kiuj ne postulas partenon al iu ajn politika tendenco. La marko AUT (aliaj) anstataŭas la markon DIV sen modifo de ties difino.

### Belgio

En Belgio, multaj komunumaj elektitoj estas sendependaj, precipe en la etaj komunumoj kie la listoj ne estas ĉiam ligitaj al iu aŭ alia nacia partio (« Listo de la urbestro », « Komunumaj interesoj »). Elektitoj, disidentoj el sia origina partio sidas dum la tuta resta periodo kiel « sendependaj ».

## En Oceanio

En Oceanio, ne malofte sendependaj kandidatoj prezentiĝas en la parlamentaj balotoj, kaj en iuj oceaniaj landoj, ili estas ofte elektitaj. En Tuvalo, en Nauro kaj en Palaŭo, ne ekzistas politikaj partioj, kaj ĉiuj deputitoj estas do sendependaj kaj ariĝas en neformalajn grupojn.

### Aŭstralio

En Aŭstralio, malofte sendependaj kandidatoj estas elektitaj, sed sekve de la aŭstraliaj federaciaj parlamentaj balotoj en 2010, la Ĉambro de la deputitoj enhavas kvar sendependajn deputitojn el cent kvindek, kaj la apogo de tri el ili estas decida en la konsistigo de la registaro.

### Fiĝioj

En Fiĝioj, ne malofte sendependaj kandidatoj prezentiĝas, sed relative malofte ili estas elektitaj. Sekve de la parlamentaj balotoj en 2006, estis du sendependaj deputitoj el sepdek unu, en la Ĉambro de la deputitoj. En Nov-Zelando, tiu fenomeno kvazaŭ ne ekzistas ; la parlamento ne havas sendependan deputiton sekve de la plej freŝaj balotoj, en 2008.

### Tongo

En Tongo, plej multaj kandidatoj estas sendependaj, kaj sekve de la parlamentaj balotoj en 2010, la parlamento enhavas dek kvar deputitojn sendependajn el dudek ses, la ĉefministro mem estas sendependa En Salomonoj, sekve de parlamentaj balotoj en 2010, la parlamento enhavas dek naŭ sendependaj deputitoj el kvindek, kaj pluraj fariĝis ministroj.

## Referencoj

## Vidu ankaŭ

* Politika spektro
* Senpartieco
# Pop Mart

| Pop Mart |
| --- |
|  |
|  |
| **entrepreno**  |
| **Dum** | 2010 - nekonata/nuntempe |
| **Fondintoj** | Wang Ning vd |
| **Sidejo** | Chaoyang District |
| Lando | Ĉinio • Kajmana Insularo |
| **Agokampo** | ludilo |
| **ISIN-kodo** | KYG7170M1033 |
| **TTT** | Oficiala retejo |
|  |

**Pop Mart** (ĉine 泡泡玛特, *Pào pào mǎ tè*) estas ĉina ludilproduktanto bazita en Pekino. La kompanio estas konata pro vendado de kolektaĵoj, ofte en "blindaj skatoloj", kies preciza enhavo estas rivelita nur post aĉeto.

La kompanio ofertas ludilojn de siaj propraj markoj, kiel ekzemple Labubu , Pucky, Molly, Skullpanda, kaj aliaj, foje en kunlaboro kun kunmarkaj projektoj, kiel ekzemple kun Disney, la Powerpuff-knabinoj, aŭ Harry Potter.

Vendmaŝino Pop Mart en Melburno, Viktorio (2023)
Ĉirkaŭ duono de ties vendoj estas farita ĉe fizikaj butikoj, kun la cetero farita enretan. La firmao cetere funkcias socian amaskomunikilan kaj ludilon-komercanta apon kiel parto de ties merkatumanta strategion. Ties ludiloj estas konata por vendi al kolektantoj ĉe la dumana merkato.

## Referencoj